Kam na dovolenku v decembri?
Kým u nás pomaly vyťahujeme zimné kabáty, v mnohých exotických destináciách sa práve rozbieha top dovolenková sezóna. Čo tak vydať sa v decembri na dovolenku k moru a užiť si teplo, pohodu a slnkom zaliate pláže? Načerpajte energiu počas zimy na dovolenke v exotike! Výhodou dovolenky v zimných mesiacoch je okrem priaznivého počasia aj menší počet turistov. Doprajte si tento luxus aj vy a vymeňte studenú zimu za teplo a leňošenie pri mori. Neviete sa rozhodnúť, kam v decembri k moru, pretože ponuka destinácií je obrovská? Prinášame vám niekoľko skvelých tipov na dovolenkové pobyty počas zimy.
Luxusná dovolenka v Dubaji
Ak chcete zažiť v decembri dovolenku, na ktorú sa nezabúda, zaleťte si na Blízky východ. Veľkolepý Dubaj vás očarí svojimi megalomanskými stavbami, luxusnými hotelmi, ale i mnohými historickými pamiatkami a krásnymi plážami. Teploty v Dubaji sa od novembra do apríla pohybujú v rozmedzí 19 - 25 °C, teplota vody má príjemných 20 - 23 ° C. Ideálne počasie na dovolenku spojenú s prehliadkou mesta, návštevou atrakcií či vodnými športami. Nesmieme zabudnúť na nákupné centrá, aké nenájdete nikde na svete. Čo tak zalyžovať si na zasneženom svahu v jednom z nich?
Ak sa nebojíte výšok, neváhajte spoznať Dubaj z vtáčej perspektívy. Dychberúce pohľady na celé mesto sa vám naskytnú z najvyššieho mrakodrapu sveta Burj Khalifa alebo jedinečného vyhliadkového kolesa Ain Dubai. Ak vás láka spoznávanie miestnych tradícií, atmosféru orientu a podmanivú vôňu korenia si zaručene vychutnáte na trhoch v pôvodných dubajských štvrtiach ako Bastakia či Dejra. Na zimnú dovolenku v Dubaji navyše nemusíte letieť cez pol zemegule, pretože cesta trvá iba približne 5,5 hodiny.
Všetky dovolenkové ponuky v Dubaji
Exotická dovolenka v Dominikánskej republike
Prekrásne pieskové pláže, jedinečné dažďové pralesy, priezračné more a prvotriedne služby. Čo viac by ste si počas decembrovej dovolenky mohli priať? Stačí si len vybrať destináciu presne podľa vašej chuti. Ak hľadáte rôznorodosť, dovolenka v Dominikánskej republike bude pre vás to pravé. Ohromné horské scenérie, koloniálna architektúra a siahodlhé biele pláže rozprestierajúce sa na ploche až neuveriteľných 300 kilometrov vás hneď chytia za srdce. Navyše, Dominikánska republika má až dve obdobia hlavnej dovolenkovej sezóny a to počas letných mesiacov júl – august a v zimných mesiacoch od decembra do februára. Teploty na ostrove sú po celý rok veľmi priaznivé a pohybujú sa v rozmedzí od 28 °C do 31 °C.
Azda najznámejším a najnavštevovanejším letoviskom v Dominikánskej republike je Punta Cana, ktorá je ideálnou destináciou nielen pre príjemný oddych na pláži, ale aj pre všetkých milovníkov vodných športov. Nudiť počas zimnej dovolenky sa tu rozhodne nebudú ani rodiny s deťmi, ba práve naopak, miestne hotely totiž ponúkajú bohatý program pre najmenších počas celého dňa. Romantiku vo dvojici a skvelé jedlo si vychutnajú páry v niektorej z miestnych reštaurácií či barov. Pre všetkých milovníkov histórie odporúčame aj návštevu hlavného mesta Santo Domingo, ktorého najstaršia časť je národnou pamiatkou UNESCO.
Všetky dovolenkové ponuky v Dominikánskej republike
Kam v decembri k moru? No predsa na Kubu!
Ak sa túžite vrátiť späť v čase, nenechajte si ujsť počas zimy dovolenku na Kube. Hlavné mesto Havana si vás podmaní svojou architektúrou, kultúrou, vrúcnosťou a tanečnými rytmami. Fidel Castro, Che Guevara, Kubánska revolúcia, Studená vojna – bohatá história Kuby jej dodáva punc jedinečnosti, ktorú môžete pocítiť na vlastnej koži. Nezameniteľná vôňa rumu a cigár, ktorým neodolal ani sám Ernest Hemingway, či kubánska hudba, tu na vás budú dýchať z každej uličky. Po pretancovanej noci si zaslúžite poriadny oddych a kde inde, ak nie na nádherných plážach svetoznámeho letoviska Varadero, ktoré sa rozprestiera až na 16 kilometroch pobrežia. Užite si priezračné Karibské more, hrejivé slnečné lúče a jemný koralový piesok počas dovolenky v decembri a domov sa vrátite nabití pozitívnou energiou.
Čo sa týka počasia, Kuba sa zaraďuje medzi celoročné destinácie. Teploty sa tu držia vo výške okolo 30 °C. Vysoká vlhkosť vzduchu a pravidelné zrážky sú tiež na miestnom poriadku. Na Kube sa striedajú dve ročné obdobia, pričom to suchšie trvá od novembra do apríla, preto vám odporúčame naplánovať si dovolenku práve v týchto mesiacoch.
Všetky dovolenkové ponuky na Kube
Jedinečné Maldivy v decembri
Palmy, ohromujúce pláže a biely piesok, kam sa len obzriete, či fascinujúci podmorský svet, ktorý je rajom pre vášnivých potápačov. Toto všetko a ešte omnoho viac vás čaká, ak sa vyberiete na zimnú dovolenku na Maldivy. Počasie je v tomto ročnom období ideálne na pobyt pri mori, pretože sa začína obdobie sucha. Teploty sú tu stabilné a pohybujú sa v rozmedzí od 30 až 32 °C. Priemerná teplota vody v oceáne má obvykle príjemných 28 °C. V ponuke našej cestovnej kancelárie nájdete obrovský výber zimných all-inclusive pobytov na Maldivách za priaznivé ceny spolu s letenkami od špičkových leteckých spoločností. Doprajte si tento rok dovolenku snov spolu s Pelikánom aj vy!
Všetky dovolenkové ponuky na Maldivách
Za dobrodružstvom na dovolenku do Mexika
Túžite po dobrodružstve, spoznávaní a relaxe na pláži v jednom? Vyberte sa počas decembra na dovolenku do Mexika. Táto obrovská krajina ponúka cestovateľom nespočetne veľa možností, či už na kúpanie alebo na objavovanie miestnej kultúry a bohatej histórie. O rozmanitosti svedčí aj fakt, že mexické právo oficiálne uznáva až neuveriteľných 68 domorodých jazykov. Mnohé mestá ako Mexico City, Guanajuato či Puebla sa nachádzajú na zozname svetového dedičstva UNESCO a ponúkajú svojim návštevníkom strhujúci pohľad do minulosti. Ten zažijú aj pri návšteve dychberúcich pyramíd z čias vlády Mayskej a Aztéckej ríše.
Po vyčerpávajúcich potulkách krajinou určite nesmiete vynechať kúpanie a opaľovanie sa na najkrajších plážach Mexika v najluxusnejšom letovisku Cancún. Počasie v prímorských destináciách je počas celého roka priaznivé a teplé. Týka sa to najmä letovísk v nižších polohách krajiny. Najviac slniečka si užijete v lete na mexickom Yucatáne, ale i v slávnom Acapulcu či na Mayskej riviére. V zime vládnu pri mori o niečo nižšie, ale zato príjemnejšie teploty a váš pobyt na slnku si tak môžete naplno vychutnať.
Všetky dovolenkové ponuky v Mexiku
Zimná dovolenka na horúcom Zanzibare
Dokonalé pláže s jemnučkým pieskom lemované vysokými palmami, nádherné tyrkysové more, Indický oceán ukrývajúci bohatý podmorský svet a luxusné hotely s all-inclusive servisom – presne takto môže vyzerať vaša vysnívaná dovolenka na Zanzibare, na ktorej sa zaručene zahrejete i počas zimy. Úchvatná Tanzánia si rýchlo podmaní všetky vaše zmysly. Nenadarmo sa Zanzibar prezýva aj ostrovom klinčekov a vanilky. Vhodná klíma a veľmi úrodná pôda vytvárajú spolu dokonalé podmienky pre pestovaniu korenín, vďaka ktorým si miestni obyvatelia udržiavajú svoje zdravie aj bez liekov.
Okrem úrodnej pôdy však Zanzibar ukrýva aj iné poklady a to pod priezračnou morskou hladinou. Množstvo koralových útesov a morských živočíchov sú nezabudnuteľným zážitkom pre každého návštevníka, ktorý sa sem prišiel šnorchlovať. A aké je na Zanzibare v decembri počasie? Hlavná sezóna trvá od júla do marca, takže ideálne! Teploty sa pohybujú v priemere okolo 30 až 32 °C. Opaľovacím krémom sa nezabudnite natrieť aj keď je pod mrakom, pretože slnko tu hreje naozaj výdatne.
Všetky dovolenkové ponuky na Zanzibare
Decembrová dovolenka v Egypte
Rýchla dostupnosť priamymi letmi, prvotriedne all-inclusive služby za skvelé ceny, krištáľovo čisté more a nádherné pieskové pláže. Doprajte si zimnú dovolenku ako z rozprávky v čarovnom Egypte, ktorá naplní aj tie najnáročnejšie očakávania. Či už sa vyberiete do obľúbeného letoviska Hurghada, Sharm El Sheikh alebo Marsa Alam, s počasím si starosti robiť nemusíte, pretože Egypt je celoročná destinácia. Najvyššie denné teploty v lete môžu dosiahnuť až 40 °C.
Zimy sú v Egypte miernejšie a o to príjemnejšie na oddych pri mori. Ideálny čas na dovolenku v Egypte je od novembra do februára. Ani zrážok sa nemusíte obávať, pretože Egypt patrí medzi najsuchšie krajiny sveta. Máte však už vylihovania na pláži dosť? Vydajte sa po stopách dávnej histórie a navštívte dychberúce pyramídy v Gíze, obdivujte počas šnorchlovania nádherné koralové útesy, alebo sa nechajte zviesť po nekonečných dunách Arabskej púšte. Decembrová dovolenka v Egypte pre vás bude nezabudnuteľný zážitok.
Všetky dovolenkové ponuky v Egypte